
Grozījums Dzīvokļa īpašuma likumā
Izdarīt Dzīvokļa īpašuma likumā (Latvijas Vēstnesis, 2010, 183. nr.; 2016, 239. nr.; 2017, 128. nr.; 2021, 22., 139., 244.B nr.; 2022, 63., 75.A nr.) šādu grozījumu:
Papildināt likumu ar 13.1 pantu šādā redakcijā:
· "131.pants. Uz dzīvokļa īpašumu gulošās reālnastas
· (1) Uz dzīvokļa īpašnieka pienākumu segt pārvaldīšanas izdevumus, norēķināties par komunālajiem pakalpojumiem, kā arī segt iemaksas uzkrājumu fondā ir attiecināmi Civillikuma noteikumi par reālnastām ciktāl šis likums nenosaka citādi.
· (2) Reālnasta dzīvokļa īpašumam tiek uzlikta par labu pārvaldniekam (pārvaldīšanas izdevumi), komunālo pakalpojumu sniedzējam (komunālie pakalpojumi) un dzīvokļu īpašnieku kopībai (iemaksas uzkrājumu fondā). Pienākumu dot izpildījumu naudā nenostiprina zemesgrāmatā.
· (3) Dzīvokļa īpašuma ieguvējs atbild par parādiem, kas radušies ne agrāk kā trīs gadus pirms dzīvokļa īpašuma atsavināšanas.
· (4) Ja vien dzīvokļa īpašuma ieguvējs un persona, kura atsavinājusi dzīvokļa īpašumu nav vienojusies citādi, dzīvokļa īpašuma ieguvējs personai, kura atsavinājusi dzīvokļa īpašumu, var prasīt atlīdzināt doto reālnastas izpildījumu.
· (5) Dzīvokļa īpašuma ieguvējs var prasīt personai, kura atsavinājusi dzīvokļa īpašumu, uzrādīt paziņojumu par parāda esamību, kas sagatavots saskaņā ar normatīvajiem aktiem par dzīvojamo māju pārvaldīšanu."
Likums stājas spēkā vispārējā kārtībā.

